14/05/2012 | Administración LocalMunicipal
Mugardos
Imposibilidade de practicar a notificación

Sendo devolta polo servizo de correos a notificación practicada a D. Antonio Pernas Sabio no último enderezo coñecido, polo presente notifícaselle, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, a Resolución da Alcaldía núm.70/2012, de data 31.01.2012, que a continuación se transcribe: Sr. Alcalde-Presidente D. Xosé Fernández Barcia Atendido o informe da arquitecta municipal de data 04.08.2010, do que resulta acreditado que procede a declaración de ruína do inmoble sito en Avda. do Mar núm.35, referencia catastral: 0328013NJ6102N0001HK, no que se observan as seguintes deficiencias, tendo en conta que non se avalía o interior:  A cuberta está moi deteriorada, co faldón que cae á Avda. do Mar afundido cara ao interior da edificación, e o outro coa cubrición de tella incompleta e movida. Na medianeira coa colindante aparecen hedras que invaden parte dos tellados.  As galerías de formigón presentan numerosas gretas e fisuras, con partes do recubrimento desprendido e as armaduras á vista. Existe un problema de seguridade pola posibilidade de novos desprendementos á vía pública.  A maleza no patio, ademáis de ocasionar problemas de salubridade, oculta a fachada traseira polo que non se pode avaliar a súa solidez. Visto que cumpre un dos supostos contemplados no artigo 44 do P. X. O. M., no artigo 201.2. b) da Lei 9/2002, de 30 de decembro, de Ordenación Urbanística e Protección do Medio Rural de Galicia, modificada pola Lei 15/2004, de 29 de decembro, e artigo 33. b) do Regulamento de Disciplina Urbanística, que é o seguinte: 1. Cando o edificio presente un esgotamento xeneralizado dos seus elementos estruturais fundamentais._Neste sentido enténdese que existe unha ruína xeralizada na estrutura, sen ben o grao de deterioro é menor na estrutura vertical, sen prexuízo de identificar un corpo independente ou autónomo no conxunto da edificación para actuar prioritariamente sobre el. Tendo en conta o anterior, pola presente RESOLVO: Primeiro.- Incoar expediente de declaración de ruína do edificio sito en Avda. do Mar núm.35, referencia catastral: 0328013NJ6102N0001HK, titularidade catastral dos herdeiros de D. ELTON TRABADO INFANZON, e, (como consecuencia) practicar notificación persoal a Ionatan Viaga Massuet, D. PEDRO SEGUNDO GASTIASORO ASPRES, D. JUAN HONORIO TEXEIRA MOTRIUC, Dª KADDY EL MERINI BAKAIKOA, D. IZAI CRISTIAN MOISES DE LA GALA GARCIA ROJAS E ERIDANIA JOSE ANICETO AMODEO SANIGER, como posibles herdeiros. Segundo.- Abrir un trámite de audiencia para que no prazo de 15 días a interesados/as poidan examinar o expediente e presentar cantas alegacións e documentos estime convenientes, e remitirlle fotocopia do informe emitido pola arquitecta municipal. Terceiro.- Ordenar a Ionatan Viaga Massuet, D. PEDRO SEGUNDO GASTIASORO ASPRES, D. JUAN HONORIO TEXEIRA MOTRIUC, Dª KADDY EL MERINI BAKAIKOA, D. IZAI CRISTIAN MOISES DE LA GALA GARCIA ROJAS E ERIDANIA JOSE ANICETO AMODEO SANIGER, como posibles herdeiros do titular catastral D. MANUEL SABIO FERRER do inmoble sito en Avda. do Mar núm.35, referencia catastral: 0328013NJ6102N0001HK, para que no prazo de 15 (15) días contados dende o día seguinte ao da notificación da presente Resolución, e como medida urxente e de seguridade, proceda á adopción das seguintes medidas coas consideracións que a continuación se indican: - A retirada da maleza da fachada traseira para avaliar de modo máis completo o estado da edificación. - A demolición parcial da construción, avaliando en detalle o estado do corpo de galerías da fachada principal, e eliminando e/selando as partes que ameacen desprenderse; incluídos a lousa do voo e o beirado e a cornixa, na medida en que sexa necesario. Cuarto.- Ordenar á policía local que, con carácter inmediato proceda ao valado do contorno do edificio en tanto non se realicen as medidas de urxencia, mantendo o valado despois se se considera necesario. Quinto.- Apercibir a Ionatan Viaga Massuet, D. PEDRO SEGUNDO GASTIASORO ASPRES, D. JUAN HONORIO TEXEIRA MOTRIUC, Dª KADDY EL MERINI BAKAIKOA, D. IZAI CRISTIAN MOISES DE LA GALA GARCIA ROJAS E ERIDANIA JOSE ANICETO AMODEO SANIGER, como posibles herdeiosr do titular catastral D. ELTON TRABADO INFANZON, de que transcorrido o citado prazo sinalado sen ter cumprimentado o requirimento indicado no punto anterior, procederase á execución subsidiaria polo Concello e por conta dos interesados, segundo valoración das obras que se conformará pola arquitecta municipal. Sexto.- Apercibir a Ionatan Viaga Massuet, D. PEDRO SEGUNDO GASTIASORO ASPRES, D. JUAN HONORIO TEXEIRA MOTRIUC, Dª KADDY EL MERINI BAKAIKOA, D. IZAI CRISTIAN MOISES DE LA GALA GARCIA ROJAS E ERIDANIA JOSE ANICETO AMODEO SANIGER, como posibles herdeiros do titular catastral D. ELTON TRABADO INFANZON, de que o Sr. Alcalde, en aplicación do artigo 44.3 do Decreto 28/1999, do 21 de xaneiro, poderá adoptar a resolución que proceda respecto á seguridade da construción no prazo de vinte e catro horas dende a recepción dos informes. Sétimo.- Notificar a presente Resolución aos interesados no expediente.” Mugardos, 4 de maio de 2012 O ALCALDE, Asdo) XOSÉ FERNÁNDEZ BARCIA